कोलकाता पश्चिम बंगाल की सीएम ममता बनर्जी ने दार्जिलिंग में जारी अशांति और बशीरहाट में हुई हिंसा को लेकर केंद्र की मोदी सरकार पर जमकर निशाना साधा। उन्होंने केंद्र सरकार पर पर्याप्त सहयोग न देने का आरोप लगाया। उन्होंने अशांति और हिंसा के पीछे साजिश का भी आरोप लगाया। सीएम ने कहा कि वह बशीरहाट में हुई हिंसा की न्यायिक जांच की सिफारिश करेंगी। उधर, नॉर्थ 24 परगना जिले के एसपी भास्कर मुखर्जी को हटा दिया गया है। सी सुधाकर को नया एसपी बनाया गया है। इसके अलावा, 10 आईपीएस अफसरों का तबादला कर दिया गया है।